
Tlačová správa

Objem verejných obstarávaní v prvých troch štvrťrokoch tohto roka stúpol o 6,5 %

Bratislava 18. novembra – V septembri tohto roka vyhlásili verejní obstarávatelia, obstarávatelia a subjekty, ktorým bola poskytnutá dotácia, 654 verejných obstarávaní v celkovej hodnote 863 miliónov EUR. V období január až september bolo vyhlásených 5 249 obstarávaní v celkovej hodnote 5,6 miliardy EUR. To predstavuje medziročný pokles počtu o 15,9 % ale medziročný nárast objemu o 6,5 %. Vyplýva to z najnovšej analýzy spracovanej analytickou spoločnosťou CEEC Research na základe údajov poskytnutých Úradom pre verejné obstarávanie ku koncu septembra 2015.
V prvých troch štvrťrokoch tohto roka vyhlásili verejní obstarávatelia, obstarávatelia a subjekty, ktorým bola poskytnutá dotácia 5 249 verejných obstarávaní v celkovej hodnote 5,6 miliardy EUR. To v porovnaní s rovnakým obdobím minulého roka predstavuje pokles počtu verejných obstarávaní o 15,9 percenta. Objem vyhlásených verejných obstarávaní naopak mierne stúpol a to o 6,5 percenta. Z týchto verejných obstarávaní bola zatiaľ zrušená necelá desatina (9 percent). To predstavuje 5 percent celkovej hodnoty verejných obstarávaní. Firmy, ktoré sa o obstarávanie uchádzali, zatiaľ začali realizovať viac než tretinu (34 percent) v celkovej hodnote 956 miliónov EUR. Hodnota verejných obstarávaní bola pri ukončení v priemere o 9 percent nižšia ako pri vyhlásení. Po odpočítaní zadaných a zrušených zákaziek v systéme zostáva ešte práca za 4,2 miliardy EUR (teda 76 percent).

Počet a objem vyhlásených zákaziek v rokoch 2012 až 2015
	
	Počet celkom
	Objem celkom

	
	počet
	medziročná zmena v %
	objem mil EUR
	medziročná zmena v %

	2012
	8 916
	
	.
	5 987
	
	

	2013
	9 919
	(
	+11,2
	8 377
	(
	+39,9

	2014
	8 064
	(
	-18,7
	6 621
	(
	-21,0

	Január až september015
	5 249
	(
	-15,9
	5 553
	(
	+6,5

	September 2015
	654
	(
	+6,5
	863
	(
	+60,3


Zdroj: Vestník verejných zákaziek, výpočty CEEC Research

V septembri tohto roka oznámili investori celkom 654 verejných obstarávaní v celkovej hodnote 865 miliónov EUR. Po júli tohto roka ide o najlepší výsledok roka 2015. „Súťaž za 160 miliónov EUR vyhlásila v septembri tohto roka  napríklad Železničná spoločnosť Slovensko na nákup elektrických zariadení. Štátny podnik Vodohospodárska výstavba zase vyhlásil súťaž za 100 miliónov EUR na rekonštrukciu ľavej a pravej plavebnej komory na SVD G-N,“ doplňuje Jiří Vacek, riaditeľ analytickej spoločnosti CEEC Research.

V januári až septembri 2015 ukončili investori celkom 4 046 zákaziek v celkovej hodnote 3,3 miliardy EUR. To predstavuje medziročný pokles počtu aj objemu ukončených verejných obstarávaní o 4,0 percenta, respektíve o 24,9 percenta. „V súkromnom sektore je tlak na ceny oveľa väčší. Tým, že je na strane investora kvalifikovaný človek je ale možné navrhnúť úpravy a zmenu projektu, vďaka ktorým sa cena zníži. To v prípade verejných obstarávaní nie je možné,“ hovorí riaditeľ developerské spoločnosti Mário Červenka, riaditeľ OMC Invest.
Počet ukončených verejných obstarávaní v rokoch 2012 až 2015

	Zákazky celkom
	Počet celkom
	Objem celkom

	
	počet
	medziročná zmena v %
	objem mil EUR
	medziročná zmena v %

	2012
	7 997
	
	.
	4 231
	
	

	2013
	8 615
	(
	+7,7
	6 407
	(
	+51,4

	2014
	5 964
	(
	-30,8
	6 503
	(
	+1,5

	Január až september 2015
	4 046
	(
	-4,0
	3 269
	(
	-24,9


Zdroj: Vestník verejného obstarávania, výpočty CEEC Research

Najnovšie prognózy vývoja stavebného a projektového trhu nájdete na 
www.ceec.eu

Kontakt pre média:


Alena Bradáčová
PR & Communication Director
CEEC Research
E-mail: bradacova@ceec.eu
Tel.: +420 777 299 790

CEEC Research je najväčšou analytickou spoločnosťou špecializujúcou sa na stavebníctvo, projektový a developerský sektor, strojárenstvo a oblasť verejných zákaziek v krajinách strednej a východnej Európy. Bola založená v roku 2005 a od tej doby bezplatne poskytuje štúdie o aktuálnom stave a očakávanom vývoji v týchto segmentoch v desiatich krajinách strednej a východnej Európy. Všetky štúdie a analýzy CEEC Research sú založené výhradne na údajoch získaných z pravidelných štruktúrovaných interview s kľúčovými predstaviteľmi vybraných najväčších, stredných a malých spoločností.

CEEC Research navyše k pravidelným a bezplatným analýzam stavebného, projektového, developerského, strojárenského a verejného sektora tiež organizuje úzko zamerané konferencie, ktorých sa zúčastňujú generálni riaditelia najvýznamnejších stavebných, developerských, projektových a strojárenských spoločností, prezidenti zväzov, cechov a komôr z týchto oblastí, aby diskutovali s najvyššími predstaviteľmi štátu vybraných krajín.
	Metodika výpočtu:

· vyhlásené zákazky – vzťahuje sa k dátumu odoslania oznámenia na Úrad pre verejné obstarávanie

· zadané (ukončené) zákazky – vzťahuje sa k skutočnému dátumu zadania zákazky (uvedeného v oznámení)
· do výpočtu neboli zahrnuté oznámenia o koncesiách



